
 30.1.2019
 BG
 Официален вестник на Европейския съюз
 L 26/1
 РЕГЛАМЕНТ ЗА ИЗПЪЛНЕНИЕ (ЕС) 2019/138 НА КОМИСИЯТА
 от 29 януари 2019 година
 за изменение на регламенти (ЕО) No 1356/2004, (ЕО) No 1464/2004, (ЕО) No 786/2007, (ЕО) No 971/2008, (ЕС) No 1118/2010, (ЕС) No 169/2011 и регламенти за изпълнение (ЕС) No 888/2011 и (ЕС) No 667/2013 по отношение на наименованието на притежателя на разрешенията за употреба на фуражни добавки
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
 като има предвид, че:
 (1)
 С регламенти (ЕО) No 1356/2004 (2) и (ЕО) No 1464/2004 (3) на Комисията бе разрешена употребата като фуражни добавки съответно на монензин натрий и наразин в съответствие с Директива 70/524/ЕИО на Съвета (4).
 (2)
 С регламенти (ЕО) No 786/2007 (5), (ЕО) No 971/2008 (6), (ЕС) No 1118/2010 (7) и (ЕС) No 169/2011 (8) на Комисията и регламенти за изпълнение (ЕС) No 888/2011 (9) и (ЕС) No 667/2013 на Комисията (10) бе разрешена употребата като фуражни добавки съответно на ендо-1,4-бета-мананаза и диклазурил в съответствие с Регламент (ЕО) No 1831/2003.
 (3)
 Притежателят на разрешението, Eli Lilly and Company Ltd., подаде заявление в съответствие с член 13, параграф 3 от Регламент (ЕО) No 1831/2003, с което предлага промяна на наименованието на притежателя на разрешението за съответните фуражни добавки.
 (4)
 Притежателят на разрешението твърди, че считано от 30 март 2018 г. притежател на правата за търговия с въпросните добавки е Elanco GmbH, подразделение на Eli Lilly and Company Ltd. Притежателят на разрешението представи съответна информация в подкрепа на своето искане.
 (5)
 Предложената промяна в условията на разрешенията е от чисто административно естество и не налага нова оценка на съответните добавки. Европейският орган за безопасност на храните бе уведомен за подаденото заявление.
 (6)
 За да може Elanco GmbH да упражнява пазарните си права, е необходима промяна в условията на съответните разрешения.
 (7)
 Поради това регламенти (ЕО) No 1356/2004, (ЕО) No 1464/2004, (ЕО) No 786/2007, (ЕО) No 971/2008, (ЕС) No 1118/2010, (ЕС) No 169/2011 и регламенти за изпълнение (ЕС) No 888/2011 и (ЕС) No 667/2013 следва да бъдат съответно изменени.
 (8)
 Тъй като няма съображения във връзка с безопасността, които да налагат незабавното прилагане на измененията, въведени с настоящия регламент, е целесъобразно да се предвиди преходен период, през който да могат да бъдат изчерпани складовите наличности.
 (9)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 1356/2004
 Във втората колона от приложението към Регламент (ЕО) No 1356/2004 текстът „Eli Lilly and Company Limited“ се заменя с „Elanco GmbH“.
 Член 2
 Изменение на Регламент (ЕО) No 1464/2004
 Във втората колона от приложението към Регламент (ЕО) No 1464/2004 текстът „Eli Lilly and Company Limited“ се заменя с „Elanco GmbH“.
 Член 3
 Изменение на Регламент